section_heading: Početci
paragraph_text: Britanci su svoje širenje na jugu Jemena osmislili iz strateških razloga, da osiguraju plovni put do svoje krunske kolonije Britanske Indije, Aden je bio važna postaja na tom putu iz Crvenog mora do idijskih luka. Od 1874. godine, ove ugovore o zaštiti, prešutno je prihvaćalo već dobro poljuljano Osmansko carstvo, koje je formalno i nadalje imalo suverenitet nad Jemenskim sjeverom (a i na jugu, ali bez ikakvog prava). Ta politika zvala se "Politika devet plemena" ili "Politika devet kantona."